Baka and Test

juga dikenali sebagai ***Baka and Test: Summon the Beasts*** ialah sebuah novel dari Jepun karangan Kenji Inoue manakala ilustrasinya pula oleh Yui Haga. Novel pertama bagi anime ini mula terbit pada 29 Januari 2007. Pada 30 Jun 2011, kesemua 13 buah siri novel ini, termasuk siri 3.5, siri 6.5, siri 7.5, dan siri 9.5, telah diterbitkan oleh Enterbrain. Sebuah manga yang adaptasi daripada novel ini telah dilakar oleh Mosuke Mattaku mula keluar dalam majalah hiburan *[[Shōnen Ace]]* pada 25 April, 2009. Terdapat juga manga adaptasi daripada novel ini yang dilakar oleh Namo mula terbit dalam laman sesawang majalah komik *Famitsu Comic Clear* pada 30 Oktober, 2009. Satu anime adaptasi dari manga **"Baka to Test to Shōkanjū"** telah diterbitkan oleh Media Factory dan ke udara pada bulan yang sama di Rangkaian TV Tokyo. Musim kedua Anime ini telah tamat ke udara pada 30 September 2011 lepas juga di rangkaian TV Tokyo.Pada April 2013,Kenji Inoue mendedahkan pada nota pengarang yang dmuatkan dalam novel besiri "Baka To Test" jilid ke 11 bahawa kisah "Baka To Test" ini akan berakhir pada novel bersiri "Baka To Test" jilid ke 12.

## Plot

Cerita tertumpu pada seorang budak lelaki bernama Akihisa Yoshii, yang juga dikenali sebagai si dungu atau "Baka" dalam bahasa jepun seperti mana tajuk anime ini .
Beliau merupakan murid Fumizuki Academy, sebuah sekolah di mana pelajar dibahagikan berdasarkan keputusan markah akademik mereka. Apabila bermulanya persekolahan, pelajar-pelajar dalam bidang akademik disusun mengikut gred peperiksaan. Semakin tinggi gred yang dipeolehi lebih tinggi kelas seseorang murid itu, dan lebih banyak manfaatnya.
Dalam kes ini, Kelas A misalnya diisi dengan pelajar-pelajar tertinggi markahnya; Oleh itu, kelas mereka dipenuhi dengan banyak barang-barang yang berprestij (penghawa dingin, kerusi mewah, komputer riba, bar makanan ringan percuma, dll.), Manakala keadaan Kelas F bertentangan dengan kelas yang lengkap itu, yang mewakili "kelas bawahan" kemudahanya adalah sangat teruk, seperti tikar dan meja kayu tanpa kerusi dengan kusyen kaki yang sudah lusuh sahaja.
Akademi ini mempunyai sesuatu yang istimewa, di mana semua pelajar boleh memanggil suatu Makhluk (Shōkanjū, atau "Avatar" dalam terjemahan rasmi Bahasa Inggeris). Makhluk ini bakal digunakan untuk pertempuran antara kelas dengan matlamat menguasai (atau mengekalkan) kemudahan bilik darjah sesebuah kelas.
Kelas A diisi dengan barangan prestij dan mewah,semestinya semua pelajarnya mempunyai Makhluk (summon) yang kuat , manakala Kelas F adalah sebaliknya. Seorang guru mesti membenarkan / menyelia setiap pertempuran, dan kesihatan dan kekuatan setiap makhluk yang dipanggil adalah berdasarkan skor ujian terakhir pelajar dalam mata pelajaran guru itu (iaitu seperti subjek Matematik, Sejarah, dan sebagainya). 
Makhluk kehilangan mata apabila dipukul oleh lawan, dan kiraan mata perlu mencapai sifar untuk dikira kalah, dan pelajar yang mendapat markah sifar perlu mengambil tuisyen tambahan dengan Nishimura atau dikenali sebagai Ironman untuk mengembalikan mata.Walau bagaimanapun, seseorang pelajar itu boleh meninggalkan pertempuran sebelum mencapai sifar, dan mengembalikan mata petempuran dengan mengambil peperiksaan pemulihan,namun harus diingat bahawa jika pelajar itu menjawab sesuatu soalan dengan salah ketika peperiksaan pemulihan,dia akan kehilangan jumlah matanya. Seterusnya pelajar itu kemudian boleh kembali ke pertempuran setelah mengambil peperiksaan pemulihan.
Pada hari ujian penempatan kelas, seorang gadis pintar yang bernama Mizuki Himeji mengalami demam dan tidak dapat menyelesaikan ujian itu, maka beliau memperoleh skor sifar. Akibatnya, dia dipindahkan ke dalam Kelas F bersama-sama dengan Akihisa Yoshii. 
Sesebuah kelas boleh mengisytiharkan perang dengan kelas yang lebih tinggi daripadanya dan jika sesebuah kelas itu kalah dalam peperangan,mereka tidak boleh mengisytiharkan perang dengan sesebua kelas lain untuk tempoh 3 bulan.
Akihisa, yang sangat kasihan melihat Mizuki Himeji berada di kelasnya yang serba kekurangan yang juga mengimpikan suatu hari apabila akademi itu tidak lagi akan dibahagikan mengikut gred, mencetuskan idea kepada kelasnya untuk mengalahkan kelas yang berada lebih tinggi daripadanya iaitu kelas E dan membuktikan kepada dunia bahawa gred bukanlah segala-galanya didunia ini bersama-sama Yuuji Sakamoto Ketua Kelas 2F dan dia berjaya mengalahkan kelas E berkat bantuan Mizuki namun kelas A pula kini mengisytiharkan perang terhadap kelas F,juga dalam masa yang sama Mizuki Himeji mula menyimpan perasaan kepada Akihisa.

## Media
### Novel
* Baka to Test to Shōkanjū 1 ISBN 978-4-7577-3329-9 (January 29, 2007)
* Baka to Test to Shōkanjū 2 ISBN 978-4-7577-3505-7 (April 28, 2007)
* Baka to Test to Shōkanjū 3 ISBN 978-4-7577-3682-5 (August 30, 2007)
* Baka to Test to Shōkanjū 3.5 ISBN 978-4-7577-3979-6 (January 30, 2008)
* Baka to Test to Shōkanjū 4 ISBN 978-4-7577-4236-9 (May 30, 2008)
* Baka to Test to Shōkanjū 5 ISBN 978-4-7577-4518-6 (November 29, 2008)
* Baka to Test to Shōkanjū 6 ISBN 978-4-7577-4827-9 (April 30, 2009)
* Baka to Test to Shōkanjū 6.5 ISBN 978-4-7577-5040-1 (August 29, 2009)
* Baka to Test to Shōkanjū 7 ISBN 978-4-04-726195-2 (December 26, 2009)
* Baka to Test to Shōkanjū 7.5 ISBN 978-4-0472-6313-0 (February 27, 2010)
* Baka to Test to Shōkanjū 8 ISBN 978-4-04-726727-5 (August 30, 2010)
* Baka to Test to Shōkanjū 9 ISBN 978-4-04-727031-2 (January 29, 2011)
* Baka to Test to Shōkanjū 9.5 ISBN 978-4-04-727332-0 (June 30, 2011)

### Anime
Sebuah anime 13-episod yang merupakan adaptasi bagi judul ini telah dikeluarkan oleh studio animasi Silver Link dan telah diarahkan oleh Shin Ōnuma disiarkan di Jepun diantara 7 Januari dan 31 Mac 2010. Pada 4 Mac 2010, Funimation Entertainment mengumumkan bahawa mereka telah memperoleh lesen bagi anime ini sebaik sahaja ia ke udara di Jepun dengan tajuk *Baka and Test – Summon the Beasts*. Musim kedua bagi anime ini telah dikeluarkan dengan tajuk *Baka to Test to Shoukanjuu Ni!* dan mula disiarkan di Jepun pada Julai 2011.

### OVA
Dua Episod OVA dengan tajuk *Baka to Test to Shoukanjuu: Matsuri*. telah dilancarkan dalam dua siri Blu-Ray/DVD : siri pertama pada 23 February 2011 dan kedua pada 30 Mac 2011. Kedua OVA didatangkan dengan 2-3 penamat yang berbeza.
### OST
Bagi musim pertama,anime ini mempunyai tiga buah lagu tema: sebuah lagu tema pembukaan dan dua lagu tema penutup. Lagu tema pembukaanya ialah "Perfect-area Complete!" dinyanyikan oleh Natsuko Aso, dihasilkan oleh Kenichi Maeyamada. Lagu tema penutup pertama yang bertajuk "Baka Go Home" dinyanyikan oleh Milktub and BakaTest All Stars. Lagu tema penutup kedua ialah "Hare Tokidoki Egao" dinyanyikan Hitomi Harada, Kaori Mizuhashi, Emiri Katou dan Tomomi Isomura.

#### Episod-Episod
##### Musim 1

##### OVA

##### Musim 2

## Rujukan

## Rujukan Luar
* Laman rasmi 
* Laman rasmi di Funimation
* 
* test answer